# Bod č. 12

**Mestské zastupiteľstvo v Stupave**

Materiál na rokovanie

Mestského zastupiteľstva v Stupave

dňa 15.02.2018

Návrh VZN Mesta Stupava č. /2018

Prevádzkový poriadok pohrebísk v meste Stupava

|  |  |
| --- | --- |
| **Predkladateľ**: | **Materiál obsahuje**: |
| JUDr. Tomáš Muroň, v.r. | 1. Návrh uznesenia |
| prednosta | 2. Dôvodovú správu |
|  | 3. Návrh VZN Prevádzkový poriadok pohrebísk |
|  |  |
| **Zodpovedný:** |  |
| Mgr. Marián Závodný, v.r. |  |
| riaditeľ príspevkovej organizácie Verejnoprospešné služby Stupava |  |
|  |  |
| **Spracovateľ:** |  |
| Mgr. Marián Závodný, v.r. |  |
| riaditeľ príspevkovej organizácie Verejnoprospešné služby Stupava |  |

Návrh uznesenia

Mestské zastupiteľstvo po prerokovaní materiálu

schvaľuje

Všeobecne záväzné nariadenie mesta Stupava č. ..../2018 Prevádzkový poriadok pohrebísk bez pripomienok .

Dôvodová správa

Dňa 9.11.2017 prijalo Mestské zastupiteľstvo v Stupave uznesenie č. 272/2017, ktorým bol schválený dodatok č. 1 k Všeobecne záväznému nariadeniu č. 9/2012 (prevádzkový poriadok pohrebísk v meste Stupava). Na základe prijatia uvedeného dodatku sa prevádzkovateľom pohrebísk na území mesta Stupava stala príspevková organizácia Verejnoprospešné služby Stupava.

V zmysle dôvodovej správy bola príspevková organizácia ďalej poverená k realizácii výberového konania na nájomcu domu smútku, ktorý má v správe a k výberu partnera pri zabezpečovaní pohrebných služieb a pri prevádzkovaní pohrebísk. Potreba spracovania nového VZN vyplynula z nutnosti aktualizácie jednak povinností pri prevádzkovaní pohrebísk, ako aj z potreby úpravy cenníka za služby poskytované v súvislosti s pohrebnými službami. Návrh VZN bližšie špecifikuje podmienky prevádzky pohrebísk, spôsob úhrady za poskytované služby, povinnosti nájomcov pohrebných miest, podmienky pri udržiavaní hrobových miest, a ostatné povinnosti prevádzkovateľa pohrebísk, poskytovateľov pohrebných služieb a nájomcov.

Navrhovaný cenník, ktorý tvorí nedeliteľnú súčasť návrhu VZN, je rozdelený do troch príloh, z ktorých jedna príloha obsahuje návrhy cien podliehajúcich regulácii a dve prílohy návrh neregulovaných cien. Úprava cenníka rešpektuje ceny, ktoré sú na trhu obvyklé. Regulátorom regulovaných cien je Bratislavský samosprávny kraj a cenová úroveň je daná Cenovým výmerom Bratislavského samosprávneho kraja č. 2/2008 zo dňa 28.05.2008. Pri aplikácii súčasne platného VZN o pohrebníctve bol príjemcom platieb zmluvný partner, ktorý zabezpečoval pohrebné služby a čiastočne aj služby v súvislosti s prevádzkou pohrebísk. Zámerom je, aby príjemcom platieb bol prevádzkovateľ pohrebísk (VPS), ktorý následne za poskytované služby bude realizovať úhrady konkrétnemu zmluvnému partnerovi zabezpečujúcemu pohrebné služby. Zlepší sa tak prehľad o platbách. Cenník bol doplnený aj o niektoré položky, ktoré v pôvodnom cenníku absentovali.

Návrh ceny za prenájom hrobového miesta vychádza z porovnania cien v okolitých samosprávach. Výška poplatku je prepočítaná na ročnú sadzbu nájomného:

*názov samosprávy ročné nájomné*

Bratislava                13,53 €

MČ Záhorská Bystrica    7,40 €

MČ Devínska Nová Ves  8,50 €

MČ Rača                       10,00 €

Marianka                4,00 € jh\*; 7,00 € dh\*\*

Vysoká pri Morave 3,50 €

MČ Čunovo            3,50 €

Návrh Stupava 3,50 €

Láb                       3,00 €

Jablonové               3,00 €

Suchohrad             1,70 € jh\*; 3,40 € dh\*\*

Záhorská Ves                    1,66 € jh\*; 3,32 € dh\*\*

Zohor                       1,60 € jh\*; 1,90 € dh\*\*

*Legenda:*

*jh\*: jednohrob*

*dh\*\*: dvojhrob*

Poplatky za prenájmy hrobových miest sú určené na krytie nákladov súvisiacich s prevádzkou pohrebísk, s údržbou domu smútku a k plneniu zákonných požiadaviek. V najbližšom období je kľúčovým prechod na elektronickú evidenciu hrobových miest, tzv. pasportizácia súčasného stavu, na základe ktorej sa určí reálna plocha prenajatých hrobových miest a možná kapacita využiteľných hrobových miest. Uvedené predpokladá nákup softwarového vybavenia pracoviska pohrebníctva, zakúpenie PC (pracovisko nemá k dispozícii PC), evidenčného programu a zaškolenie pracovníka.

V rámci údržby a opráv domu smútku je nevyhnutná výmena kúrenia, výmena výplní otvorov – plastové okná a dvere, ktoré zároveň znížia energetickú náročnosť prevádzky domu smútku.

Z pohľadu humanizácie prostredia pohrebísk je nevyhnutné vybudovanie kolumbária (urnovej steny) na Novom cintoríne, čím sa zvýši aj kapacita uvedeného pohrebiska.

**Stanovisko Mestskej rady**

Mestská rada na svojom zasadnutí dňa 05.02.2018 prerokovala návrh VZN o pohrebníctve a odporučila Mestskému zastupiteľstvu v Stupave vydať VZN o pohrebníctve bez pripomienok.

V Stupave, dňa 06.02.2018

**Mesto Stupava – Mestský úrad**

**Všeobecne záväzné nariadenie Mesta Stupava č. ...............**

**Prevádzkový poriadok pohrebísk v meste Stupava**

Schválené Mestským zastupiteľstvom v Stupave dňa ............ uznesením č. ............

Návrh VZN vyvesený na úradnej tabuli mesta Stupava dňa ............

Návrh VZN zvesený z úradnej tabule mesta Stupava dňa ............

Návrh VZN zverejnený na internetovej stránke mesta Stupava dňa ............

Návrh VZN stiahnutý z internetovej stránky mesta Stupava dňa ............

VZN vyvesené na úradnej tabuli mesta Stupava dňa ............

VZN zverejnené na internetovej stránke mesta Stupava dňa ............

VZN nadobúda účinnosť dňa ............

Mesto Stupava v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a ustanoveniami zákona č.131/2010 Z. z. o pohrebníctve /ďalej aj ako „zákon“/ vydáva toto

**VŠEOBECNE ZÁVÄZNÉ NARIADENIE**

**Mesta STUPAVA č. ............**

**Prevádzkový poriadok pohrebísk v meste Stupava**

**Čl. 1**

**Úvodné ustanovenie**

1. Tento prevádzkový poriadok sa vzťahuje na cintoríny v Meste Stupava (ďalej len „mesto“). Upravuje podmienky správy a užívania pohrebiska jeho správcom, pohrebnými službami a osobami, ktoré služby využívajú v zmysle všeobecne záväzných právnych predpisov a v súlade so zásadami piety.
2. Pohrebiská zriaďuje Mestské zastupiteľstvo v meste Stupava a prevádzkuje ich príspevková organizácia Verejnoprospešné služby Stupava so sídlom v Meste Stupava (ďalej len „prevádzkovateľ“).

**Čl. 2**

**Identifikačné údaje prevádzkovateľa**

1. Názov: Verejnoprospešné služby Stupava

Sídlo: Dlhá ul. č.1248/11, 900 31 Stupava

IČO: 500 81 497

DIČ: 21 20 16 09 88

**Čl. 3**

**Rozsah služieb poskytovaných na pohrebisku**

1. Na pohrebisku sa poskytujú najmä tieto služby:
2. udržiavanie čistoty a poriadku, starostlivosť o dom smútku, o vojenské hroby a hroby neznámych zosnulých,
3. údržba komunikácií a zelene, obmedzenie vstupu motorových vozidiel na pohrebisko, funkčnosť oplotenia, odvoz cintorínskeho odpadu, prípadne jeho kompostovanie, starostlivosť o vodné zdroje a mobiliár.
4. Písomná a mapová evidencia súvisiaca s prevádzkovaním pohrebiska sa vedie v zmysle zákona č. 131/2010 Z. z. o pohrebníctve /evidencia prideľovania hrobových miest, vojenských hrobov, podávanie informácií o cintorínskych a pohrebných službách, odsúhlasovanie a preberanie drobných stavieb na pohrebiskách a pod./.

**Čl. 4**

**Povinnosti nájomcu pri údržbe hrobového miesta**

1. Nájomca hrobového miesta je povinný dodržiavať ustanovenia tohto prevádzkového poriadku, ktoré sa týkajú povinností nájomcu hrobového miesta a ďalej je povinný najmä:
2. užívať hrobové miesto v súlade s nájomnou zmluvou,
3. udržiavať prenajaté hrobové miesto v poriadku na vlastné náklady,
4. písomne oznamovať prevádzkovateľovi pohrebiska všetky zmeny údajov, ktoré sú potrebné na vedenie evidencie podľa [§ 17 ods. 4 písm. a)](https://www.slov-lex.sk/pravne-predpisy/SK/ZZ/2010/131/20110101#paragraf-17.odsek-4.pismeno-a) zákona,
5. udržiavať poriadok na pohrebisku.
6. Stavebnú úpravu hrobových miest je potrebné odsúhlasiť s prevádzkovateľom pohrebiska. Pritom sa treba riadiť pokynmi prevádzkovateľa, a to najmä pokiaľ ide o druh použitého materiálu; je potrebné dbať, aby
7. povrchová úprava hrobu bola zachovaná v rozmeroch 100 x 250 cm (jedno hrob),
8. uličky medzi hrobmi boli najmenej 30 cm okolo hrobu,
9. predné a zadné hrany hrobov boli v jednej priamke s prednými a zadnými hranami susedných rámov,
10. pri stavbe náhrobku jednotlivé kusy do seba zapadali,
11. pri realizácii prác na pohrebisku neboli poškodené susediace hrobové miesta, uličky, trávnaté porasty a chodníky, a aby sa stavebný materiál skladoval na podložke,
12. Výkopy a zemné práce /formovanie a obkladanie hrobov/ si zabezpečujú nájomcovia hrobových miest prostredníctvom odborných firiem a remeselníkov.
13. Stromy a kry sa môžu vysádzať na prepožičaných miestach a v ich tesnom okolí len po predchádzajúcom písomnom súhlase prevádzkovateľa pohrebiska.
14. Lavičky na pohrebisku sa môžu umiestniť len po predchádzajúcom súhlase prevádzkovateľa pohrebiska. Lavičky môžu používať všetci návštevníci pohrebiska.
15. Všetky zmeny údajov, ktoré sú potrebné na vedenie evidencie podľa § 17 ods. 4 zákona č. 131/2010 Z. z. o pohrebníctve je potrebné písomne oznámiť prevádzkovateľovi pohrebiska.

**Čl. 5**

**Povinnosti návštevníkov pohrebiska**

1. Návštevníci pohrebiska sú povinní dodržiavať zásady správania sa zodpovedajúce pietnemu miestu. Návštevníci pohrebiska sú povinní dodržiavať ustanovenia tohto prevádzkového poriadku, ktoré sa ich týkajú a zachovávať dôstojnosť pohrebiska. Na pohrebiskách je zakázané najmä:
2. hlučne sa správať, fajčiť, požívať alkoholické nápoje a návykové látky, vykonávať fyzickú potrebu,
3. vstupovať deťom do 10 rokov bez sprievodu dospelého,
4. umiestňovať odpadky a cintorínske smeti mimo nádob na to určených,
5. vodiť psov a iné zvieratá,
6. vchádzať s motorovými vozidlami /mimo obsluhy/, bicyklovať sa,
7. vykonávať stavebné úpravy na hrobovom mieste a jeho okolia bez písomného súhlasu prevádzkovateľa pohrebiska.

**Čl. 6**

**Prevádzka pohrebiska**

1. Pohrebiská sú prístupné verejnosti denne:
2. v máji až septembri – od 7,00 do 22,00 hod.,
3. v októbri – apríli - od 7,00 do 18,00 hod.,
4. v období od 25. októbra do 8 novembra denne – od 7,00 do 20,00 hod.

**Čl. 7**

**Spôsob ukladania ľudských pozostatkov a plán hrobových miest**

1. Na pohrebiskách v meste sa pochovávajú telá osôb (alebo ich spopolnené pozostatky):
2. ktoré pred úmrtím žili najmenej ..... rokov v meste Stupava,
3. ktoré majú už na pohrebisku pochovanú blízku osobu alebo príbuzného v priamom rade
4. ktoré sú blízkou osobou alebo príbuzným v priamom rade osoby žijúcej v meste Stupava alebo
5. pohrebov, ktorých objednávateľ je osobou žijúcou v meste Stupava.
6. Pochovanie, alebo pohreb zosnulého, ktorý zomrel na území mesta, prípadne bol v meste vyložený z dopravného prostriedku a nemá ho kto pochovať, zabezpečuje mesto.
7. Ľudské pozostatky, ktoré nie sú uložené v chladiacom zariadení sa musia pochovať do 96 hodín od úmrtia, nie však pred uplynutím 48 hodín od úmrtia. Ak do 96 hodín od úmrtia nikto pochovanie nezabezpečí, alebo ak sa nezistí totožnosť mŕtveho do siedmich dní od zistenia úmrtia, pochovanie zabezpečí mesto. Pri vykonanej pitve, možno mŕtveho pochovať ihneď po pitve. Ľudské pozostatky uložené v chladiacom zariadení musia byť pochované do 14 dní od úmrtia okrem prípadov uvedených v § 8 ods. 4 písm. h/ zákona č. 131/2010 Z. z. o pohrebníctve.
8. Telá zomrelých sa ukladajú spravidla po jednom do každého hrobu. Pred uplynutím tlecieho času môže byť do hrobu uložené ďalšie telo zomrelého, len ak nad poslednou rakvou ostane 1 m uležanej zeminy a za podmienok uvedených v čl. 8 ods. 2.
9. Popol sa ukladá na cintoríne podľa želania mŕtveho alebo obstarávateľa pohrebu v urne.

**Čl. 8**

**Dĺžka tlecej doby a hĺbka hrobu**

1. Ľudské ostatky musia byť uložené v hrobe najmenej do uplynutia tlecej doby, ktorá podľa zloženia pôdy musí trvať najmenej 10 rokov.
2. Hĺbka hrobu je určená pre osobu a dieťa staršie ako 10 rokov minimálne na 160 cm, pre deti do 10 rokov minimálne na 120 cm. Prehĺbený hrob musí mať hĺbku aspoň 220cm. Rakva musí byť zasýpaná minimálne 120 cm vrstvou kyprej zeminy.
3. Dno hrobu musí ležať najmenej 0,5 m nad hladinou podzemnej vody a bočná vzdialenosť medzi hrobmi musí byť najmenej 30 cm.
4. Pred uplynutím tlecej doby sa môžu do toho istého hrobu uložiť ďalšie ľudské pozostatky, ak je ich možné umiestniť nad úroveň naposledy pochovaných ľudských ostatkov a vrstva uľahnutej zeminy nad rakvou bude najmenej 1 meter.
5. Do hrobky je možné uložiť aj viacero rakiev s ľudskými pozostatkami a s ľudskými ostatkami. Rakva uložená do hrobky musí byť zabezpečená pred únikom zápachu do okolia a musí byť vyrobená tak, aby chránila ľudské ostatky pred hlodavcami.
6. Ľudské ostatky je možné exhumovať na
7. príkaz sudcu alebo prokurátora, alebo
8. žiadosť obstarávateľa pohrebu alebo blízkej osoby, ak obstarávateľ pohrebu už nežije, alebo na žiadosť obce, ak bola obstarávateľom pohrebu.
9. Žiadosť na exhumáciu ľudských ostatkov pred uplynutím tlecej doby musí mať písomnú formu.
10. Náklady na exhumáciu uhradí ten, kto o ňu požiadal.

**Čl. 9**

**Evidencia pohrebiska**

1. Prevádzkovateľ pohrebiska vedie podľa § 17 ods. 4 zákona č. 131/ 2010 Z. z. o pohrebníctve evidenciu pohrebiska, a to:
   1. evidenciu hrobových miest, ktorá obsahuje
2. meno, priezvisko a dátum úmrtia osoby, ktorej ľudské ostatky sú uložené v hrobovom mieste,
3. dátum uloženia ľudských pozostatkov alebo ľudských ostatkov s uvedením hrobového miesta a hĺbky pochovania,
4. záznam o nebezpečnej chorobe, ak mŕtvy, ktorého ľudské pozostatky sa uložili do hrobu alebo hrobky, bol nakazený nebezpečnou chorobou,
5. meno, priezvisko a adresu miesta trvalého pobytu, ak je nájomcom fyzická osoba; názov obce, ak je nájomcom obec,
6. dátum uzavretia zmluvy o nájme hrobového miesta a údaje o zmene nájomcu,
7. údaje o vypovedaní nájomnej zmluvy a dátum jej skončenia,
8. skutočnosť, či je hrob, hrobka alebo pohrebisko chránené ako národná kultúrna pamiatka alebo pamätihodnosť obce podľa osobitného predpisu alebo či ide o vojnový hrob,
9. údaje o pochovaní potrateného ľudského plodu alebo predčasne odňatého ľudského plodu,
   1. evidenciu prevádzkovania pohrebiska, ktorá musí obsahovať údaje o
10. zákaze pochovávania a dobe jeho trvania, ak sa taký zákaz vydal,
11. zrušení pohrebiska,

**Čl. 10**

**Nájom miesta pre hrob**

1. Miesto pre hrob sa prenajíma na dobu neurčitú na základe písomnej zmluvy uzavretej s prevádzkovateľom
2. Záujemca o hrobové miesto nemá nárok na prenájom určitého miesta. Záujemcovi sa prideľuje miesto v poradí napĺňania oddelení pohrebiska. Prevádzkovateľ sa bude snažiť, podľa možnosti, vyhovieť želaniu záujemcu.
3. Prenájmom miesta nevzniká vlastnícke právo na toto miesto. Pri úmrtí nájomcu hrobového miesta má prednostné právo na uzavretie novej nájomnej zmluvy na hrobové miesto osoba blízka; ak je blízkych osôb viac, tá blízka osoba, ktorá sa prihlási ako prvá. Prednostné právo na uzatvorenie nájomnej zmluvy možno uplatniť najneskôr do jedného roka od úmrtia nájomcu hrobového miesta.
4. Prenajatím miesta sa, podľa dohody medzi prevádzkovateľom pohrebiska a objednávateľom, nadobúda právo zriadiť na tomto mieste hrob, uložiť telo zosnulého, alebo uložiť pozostatky ktoré boli spopolnené a upraviť povrch miesta.

**Čl. 11**

**Zánik práva na miesto, zrušenie hrobu a odstránenie náhrobku**

1. Prevádzkovateľ pohrebiska je povinný vopred upozorniť nájomcu, že uplynie lehota, na ktorú je nájomné zaplatené, najneskôr tri mesiace pred uplynutím tejto lehoty.
2. Prevádzkovateľ pohrebiska je povinný vopred písomne upozorniť nájomcu na vypovedanie nájomnej zmluvy, najmenej šesť mesiacov predo dňom, keď sa má hrobové miesto zrušiť.
3. Prevádzkovateľ pohrebiska nájomnú zmluvu vypovie, ak
4. závažné okolnosti na pohrebisku znemožňujú trvanie nájmu hrobového miesta,
5. sa pohrebisko zruší,
6. nájomca ani po upozornení nezaplatil nájomné za užívanie hrobového miesta.
7. Ak prevádzkovateľ pohrebiska vypovie nájomnú zmluvu z dôvodov uvedených v bode 3 písm. a) a b), musí so súhlasom nájomcu zabezpečiť iné hrobové miesto a na vlastné náklady preložiť ľudské ostatky vrátane príslušenstva hrobu na nové hrobové miesto.
8. Ak prevádzkovateľ pohrebiska vypovie nájomnú zmluvu z dôvodov uvedených v bode 3 písm. a) a b), je povinný výpoveď nájomnej zmluvy doručiť nájomcovi najmenej tri mesiace predo dňom, keď sa má hrobové miesto zrušiť; ak mu nie je známa adresa nájomcu alebo sídlo nájomcu, uverejní túto informáciu na mieste obvyklom na pohrebisku.
9. Ak prevádzkovateľ pohrebiska vypovie nájomnú zmluvu z dôvodu uvedeného v bode 3 písm. c), je povinný výpoveď doručiť nájomcovi najneskôr do dvoch mesiacov po uplynutí lehoty, na ktorú bolo nájomné zaplatené; ak mu nie je známa adresa nájomcu alebo sídlo nájomcu, uverejní túto informáciu na mieste obvyklom na pohrebisku.
10. Ak prevádzkovateľ pohrebiska vypovedal nájomnú zmluvu z dôvodu uvedeného v bode 3 písm. c) a nájomca je známy, výpovedná lehota uplynie do jedného roka odo dňa doručenia výpovede. Prevádzkovateľ pohrebiska vyzve nájomcu, aby najneskôr do tejto lehoty odstránil z hrobového miesta príslušenstvo hrobu; ak ho v tejto lehote neodstráni, po uplynutí výpovednej lehoty ho prevádzkovateľ pohrebiska, ktorý prevádzkuje pohrebisko ako živnosť, odovzdá obci; po uplynutí výpovednej lehoty sa príslušenstvo hrobu považuje za opustenú vec.
11. Ak prevádzkovateľ pohrebiska vypovie nájomnú zmluvu z dôvodu uvedeného v bode 3 písm. c) a nájomca nie je známy, uverejní výpoveď nájomnej zmluvy na mieste obvyklom na pohrebisku. Výpovedná lehota uplynie tri roky odo dňa, odkedy nebolo nájomné zaplatené. Prevádzkovateľ pohrebiska ponechá po túto lehotu príslušenstvo hrobu na hrobovom mieste s označením, že ide o trojročné uloženie, počas ktorého sa môže nájomca prihlásiť; po uplynutí výpovednej lehoty sa príslušenstvo hrobu považuje za opustenú vec.
12. Ak prevádzkovateľ pohrebiska postupuje podľa bodov 7 a 8, musí zabezpečiť obrazovú dokumentáciu hrobového miesta so stručným opisom stavu príslušenstva hrobu.

**Čl. 12**

**Spôsob nakladania s odpadmi**

1. Na pohrebiskách sú umiestnené veľkoobjemové kontajnery, ktorých vyprázdňovanie zabezpečuje prevádzkovateľ pohrebiska podľa potreby.
2. Návštevníci pohrebiska sú oprávnení do kontajnerov vhadzovať zvyšky kvetinovej výzdoby, nádoby od sviečok a iné použité ozdobné predmety z hrobov.
3. Malé smetné nádoby slúžia na umiestnenie malého drobného odpadu. K týmto nádobám je zakázané voľne ukladať odpad, pre ktorý sú určené veľkoobjemové kontajnery.
4. Bioodpad z údržby pohrebísk likviduje prevádzkovateľ pohrebísk.
5. Náklady na odstránenie odpadu znáša prevádzkovateľ pohrebiska.
6. Zvädnuté, alebo inak znehodnotené kytice, vence a iné netrvanlivé ozdoby môže dať prevádzkovateľ pohrebiska odstrániť.

**Čl. 13**

**Podmienky vstupu prevádzkovateľa pohrebnej služby na pohrebisko**

1. Prevádzkovateľ pohrebiska je povinný umožniť prevádzkovateľovi pohrebnej služby vstup na pohrebisko za účelom zabezpečenia a vykonania pohrebnej služby podľa rozsahu dohodnutého s obstarávateľom pohrebu.
2. Prevádzkovateľ pohrebnej služby sa riadi prevádzkovým poriadkom pohrebiska, plánom pohrebných obradov a pochovávania určeným prevádzkovateľom pohrebiska.
3. Prevádzkovateľ pohrebiska vykonáva dozornú činnosť pri pietnych aktoch, t.j. odovzdáva a preberá priestory a zariadenia domov smútku pohrebnej službe, obsluhuje ozvučovaciu techniku a pod.

**Čl. 14**

**Cenník služieb**

1. Cenník služieb tvorí prílohy prevádzkového poriadku.
2. Poplatok za nájom hrobového miesta (nájomné) za prvých 10 rokov sa uhrádza:
3. v celosti pri uzavretí nájomnej zmluvy alebo
4. vo výške 50 % pri uzavretí zmluvy a vo výške 50% do jedného roka odo dňa jej uzavretia
5. Poplatok za nájom hrobového miesta (nájomné) za ďalšie obdobia 10 (desiatich) rokov sa uhrádza na základe výzvy prevádzkovateľa, a to:
6. v celosti do 30 dní odo dňa doručenia výzvy prevádzkovateľa alebo
7. na základe žiadosti vo výške 50% do 30 dní odo dňa doručenia výzvy prevádzkovateľa a vo výške 50% do jedného roka odo dňa doručenia výzvy prevádzkovateľa
8. Poplatok do výšky 300,- EUR je možné uhrádzať v hotovosti v pokladni prevádzkovateľa. V ostatných prípadoch sa poplatok uhrádza bezhotovostným prevodom alebo vkladom na účet prevádzkovateľa, alebo poštovou poukážkou.

**Čl. 15**

**Záverečné ustanovenia**

1. Kontrolu dodržiavania ustanovení prevádzkového poriadku vykonáva prevádzkovateľ pohrebiska, mestská polícia a Regionálny úrad verejného zdravotníctva v Bratislave.
2. Mestské zastupiteľstvo Stupava sa na tomto Všeobecne záväznom nariadení uznieslo dňa ............ uznesením č. ....................
3. Dňom účinnosti tohto VZN sa ruší Všeobecne záväzné nariadenie mesta Stupava č. 9/2012 – Prevádzkový poriadok pohrebísk v Meste Stupava schválené Mestským zastupiteľstvom dňa 13.12.2012 v bode B/15.
4. Toto všeobecne záväzné nariadenie nadobúda účinnosť 15. dňom po dni zverejnenia na úradnej tabuli mesta..

Príloha č. 1

**Cenník regulovaných služieb**

Služby:

1. Prevádzka cintorínov

(len kopanie hrobov pre uloženie rakvy so zosnulým vrátane následného zasypania)

1. 1. Kopanie hrobov – jedno hĺbka 66,49,- EUR
2. 2. Kopanie hrobov – dvoj hĺbka 80,73,- EUR
3. 3. Kopanie hrobov – detský hrob 34,75,- EUR
4. Prevádzka pohrebných ústavov

(len prechodné uloženie zomrelých v chladiacom zariadení do zákonnej lehoty pochovania)

1. Prechodné uloženie zomrelých v chladiacom zariadení za každý začatý deň 5,58,- EUR

Poznámka:

Uvedené ceny sú regulované Cenovým výmerom Bratislavského samosprávneho kraja č. 2/2008 zo dňa 28.05.2008

Príloha č. 2

**Cenník nájomného za hrobové miesta**

* 1. Výška nájomného za zriadenie nájomného práva k hrobovému miestu na dobu 10 rokov a za ďalšie predĺženie o 10 rokov:

1. Jedno hrob 250 cm x 100 cm 35,- EUR
2. Dvoj hrob 250 cm x 200 cm 55,- EUR
3. Troj hrob 250 cm x 300 cm 75,- EUR
4. Štvor hrob  250 cm x 400 cm 95,- EUR
5. Päť hrob 250 cm x 500 cm 115,- EUR
6. Šesť hrob 250 cm x 600 cm 135,- EUR
7. Pri pri hrobkách (teda nad 10 m2) sa poplatok za každý aj započatý meter štvorcový pripočítava v sume 5,- EUR k poplatku za šesť hrob.
8. Detský hrob 80 cm x 180 cm 20,- EUR
9. Miesto pre urnu 60 cm x 60 cm 20,- EUR
10. Miesto pre urnu 100 cm x 80 cm 30,- EUR
11. Pri zábere väčšieho hrobového miesta, ktorý bude vykonaný bez súhlasu prevádzkovateľa pohrebísk, sa poplatok za každý aj započatý meter štvorcový pripočítava v sume 5,- EUR k poplatku za druh hrobu, ktorý tvorí predmet nájmu, najviac však v sume nájmu na 10 ročné obdobie za príslušný hrob.
    1. Plošná výmera obsahuje i plochu na vybudovanie obrubníka. Porušenie týchto hraníc bez predchádzajúceho súhlasu prevádzkovateľa pohrebísk sa posudzuje ako priestupok v zmysle zákona o pohrebníctve v aktuálnom platnom znení.

Príloha č. 3

**Cenník ostatných služieb**

* 1. Prenájom obradnej siene na ½ hodiny 75,- EUR
  2. Prenájom obradnej siene na hodinu 100,- EUR

1. Vytýčenie/zameranie hrobu 20,- EUR
2. Otvorenie a zakrytie hrobu 90,- EUR
3. Výkop nadrozmerného hrobu 100,- EUR
4. Koncová úprava hrobu 65,- EUR
5. Použitie búracieho kladiva a elektrocentrály pri výkope hrobovej jamy na objednávku alebo v prípade nutnosti (zvyšky stavebného materiálu zo základov pomníka, zmrznutá zem) 40,- EUR
6. Administratívne úkony súvisiace s dohľadaním hrobového, urnového a kryptového
7. miesta v evidencii, vrátane vystavenia duplikátu / odpisu nájomnej zmluvy 3,- EUR
8. Vydanie súhlasu na osadenie, rekonštrukciu, demontáž epitafnej dosky a pomníka

10,- EUR

1. Vydanie súhlasu na vybudovanie jedno krypty – dvoj krypty.

(Súhlas zahŕňa len administratívne spracovanie, nezahŕňa výkop ani vybudovanie

betónového základu na kryptu) 20,- EUR

1. Vyhľadanie a identifikácia hrobového/urnového miesta na pohrebisku a následné administratívne spracovanie pri pochovaní do existujúcich alebo zrušených hrobových miest po neplatičoch, na žiadosť objednávateľa 40,- EUR
2. Likvidácia hrobového/urnového pomníka – pomník, obruba, šachta, základ, ostatný kameninový odpad vrátane odvozu na skládku 200,- EUR
3. Orezávanie stromových porastov pri hrobovom, urnovom, resp. kryptovom mieste za ½ hodiny práce na osobitnú objednávku 20,- EUR
4. Rezervácia resp. pridelenie hrobového alebo urnového miesta (bez pochovania konkrétnej zosnulej osoby) alebo pridelenie hrobového miesta k uloženiu urny/urien do hrobového miesta), najviac na dobu 10 rokov:
5. Jedno hrob 250 cm x 100 cm 45,- EUR
6. Dvoj hrob 250 cm x 200 cm 75,- EUR
7. Troj hrob 250 cm x 300 cm 110,- EUR
8. Štvor hrob  250 cm x 400 cm 125,- EUR
9. Päť hrob 250 cm x 500 cm 135,- EUR
10. Šesť hrob 250 cm x 600 cm 150,- EUR
11. Miesto pre urnu 60 x 60 cm 20,- EUR
12. Miesto pre urnu 100 x 80 cm 30,- EUR.
13. Po uplynutí doby rezervácie bude rezervácia predĺžená o ďalšie 10-ročné obdobie po zaplatení poplatku na toto obdobie, a to na základe výzvy prevádzkovateľa pohrebísk.
14. Vybudovanie rámu na osadenie hrobového pomníka
15. Jedno hrob 225,- EUR
16. Dvoj hrob 450,- EUR
17. Cena za vybudovanie rámu na osadenie hrobového pomníka ostatných rozmerov bude stanovená na základe vzájomnej dohody.

**Exhumácia**

1. Exhumácia počas tlecej doby do 10 rokov (v cene sú zahrnuté všetky náklady spojené s exhumáciou aj s výkopom a zasypaním hrobovej jamy) 690,- EUR
2. Exhumácia po tlecej dobe (viac ako 10 rokov) (v cene sú zahrnuté všetky náklady spojené s exhumáciou aj s výkopom a zasypaním hrobovej jamy) 290,- EUR
3. Exhumácia dieťaťa počas tlecej doby do 10 rokov (v cene sú zahrnuté všetky náklady spojené s exhumáciou aj s výkopom a zasypaním hrobovej jamy) 270,- EUR
4. Exhumácia dieťaťa po tlecej dobe (viac ako 10 rokov) (v cene sú zahrnuté všetky náklady spojené s exhumáciou aj s výkopom a zasypaním hrobovej jamy) 150,- EUR

**Vstup motorového vozidla na pohrebisko**

(okrem vozidla dovážajúceho kvetinové dary a zosnulého v rakve pred obradom)

1. celodenný vstup
2. fyzické osoby - nepodnikatelia 3,- EUR
3. ostatné osoby 7,- EUR
4. mesačný vstup 60,- EUR
5. štvrťročný vstup 150,- EUR
6. polročný vstup 250,- EUR
7. sezónny vstup (marec - október) 330,- EUR
8. Pre držiteľov preukazov ZŤP, ZPS bezplatný vstup

(na základe preukázania sa preukazom ZŤP, resp. ZPS).